Univerzitet u Manitobi
<s>Univerzitet u Manitobi (; ) je javni istraživački univerzitet u Winnipegu u kanadskoj provinciji Manitobi.</s><s>Institucija je članica prestižne U15 grupe kanadskih istraživačkih univerziteta.</s><s>Univerzitet je osnovan 1877. godine kao prvi univerzitet u zapadnoj Kanadi koja pokriva kanadske provincije Albertu, Britansku Kolumbiju, Manitobu i Saskatchewan.</s><s>Univerzitet je podeljen na tri kampusa.</s><s>Institucija posvećuje dodatnu pažnju integraciji urbanog domorodačkog stanovništva Kanade (Indijanci i Eskimi ili Inuiti).</s>

<s>Istorija 
Povelja Univerziteta u Manitobi potpisana je 28. februara 1877. godine.</s><s>Univerzitet je osnovao kanadski konzervativni političar Alexander Morris.</s><s>Institucija je službeno i otvorena 20. juna iste godine.</s><s>Univerzitet je osnovan trilateralnim spajanjem Manitobskog koledža osnovanog kao prezbiterijanski koledž 1871. godine koji je postojao do 1967, rimokatoličke frankofone Visoke škole de Saint-Boniface osnovane 1818. koja deluje do danas i anglikanskog Koledža St.</s><s>John's osnovanog 1866. godine.</s><s>Nekoliko drugih federiranih koledža osnovano je u narednim godinama.</s><s>Skupština Manitobe je 1901. godine izmenom zakonodavnog okvira za visoko obrazovanje univerzitetu omogućila da diplome i obrazovne programe provodi samostalno, a ne putem federiranih škola što je bio model preuzet od metropolitskog Univerziteta u Londonu.</s><s>Federirani koledži nisu prestali delovati u okvirima univerziteta kao autonomne obrazovne institucije.</s><s>1905. godine univerzitet je dobio prvu zgradu i profesore za izvođenje samostalnih programa koji se nisu izvodili na koledžima.</s>

<s>Do 1920. godine Univerzitet u Manitobi postao je najveća institucija visokog obrazovanja u regionu kanadskih prerija.</s><s>1981. godine Koledž svetog Andreja, koji je inicijalno osnovan kao bogoslovija u okvirima Ukrajinske pravoslavne crkve u Kanadi, postao je prvi federirani koledž univerziteta sa obrazovnim programima na ukrajinskom jeziku.</s><s>U 1960-im godinama odlukom provincijskih vlasti iz sastava univerziteta izdvojeni su novi univerziteti kao samostalne institucije.</s>

<s>Izvori</s>

<s>Vanjske veze
umanitoba.ca</s>

<s>Manitoba
Univerziteti u Kanadi</s>

